nahid-hub/BLUGE-bengali-wikipedia-section-title-prediction huggingface dataset:
মক্কায় এক মাস কাটানোর পর ১৭ নভেম্বর ১৩২৬ তারিখে ইবন বতুতা আরব উপসাগর হয়ে ইরাকগামী এক কাফেলার সাথে যোগ দেন। এই দলটি মদিনার অভিমুখে যাচ্ছিল এবং কাফেলা তাকে নাজাফ শহর পর্যন্ত নিয়ে যায় যেখানে হযরত আলি (রা.) এর মাজার রয়েছে। হযরত আলি (রা.) ছিলেন মুহাম্মাদ (সা.) এর জামাতা এবং ইসলামের চতুর্থ খলিফা।

মাজার জিয়ারত শেষে তার কাফেলা ইরাকের উদ্দেশ্যে রওনা দিলে তিনি কাফেলার সাথে ইরাক না গিয়ে দক্ষিণ দিকে টাইগ্রিস নদী পার হয়ে বসরা শহরের দিকে রওনা হন। বসরা থেকে তিনি পারস্যের সবচেয়ে বিখ্যাত শহর ইস্পাহানের দিকে যাত্রা করেন। ইস্পাহান থেকে তিনি শিরাজ শহরে যান। এই শিরাজ শহরটি মোঙ্গল আক্রমণে বিপর্যস্ত ছিল। সেখান থেকে তিনি বাগদাদের উদ্দেশ্যে রওনা দেন এবং ১৩২৭ সালের জুন মাসে বাগদাদ পৌঁছান। বাগদাদ শহরটিতে তখনও চেঙ্গিজ খানের নাতি হালাকু খানের সৈন্যবাহিনীর ১২৫৮ সালের আক্রমণের ছবি স্পষ্ট বুঝা যাচ্ছিল।

বাগদাদে তিনি শেষ মোঙ্গল সম্রাট আবু সাইদের সাথে দেখা করেন। তার উপদেশে তিনি রাজকীয় কাফেলায় যোগ দিয়ে উত্তর দিকে সিল্ক রোড হয়ে তাবরিজ শহরে যান। তৎকালীন সময়ে তাবরিজ শহর ছিল উত্তর দিক দিয়ে মোঙ্গল সাম্রাজ্যে প্রবেশের প্রধান পথ এবং অন্যতম ব্যবসাবাণিজ্যের কেন্দ্র।

সম্ভবত জুলাই মাসে ইবনে বতুতা পুনরায় বাগদাদের উদ্দেশ্যে রওনা করেন। পথে তিনি মসুল ভ্রমণ করেন। সেখানে তিনি ইলখানাতে গভর্নরের অতিথি ছিলেন, এবং তিনি সিজরা (জাজিরা ইবনে উমর) এবং মারদিন শহরগুলো ভ্রমণ করেন। সিনজারের কাছের একটি আশ্রমে তিনি একদল কুর্দি‌র সাক্ষাৎ পান, যাদের কাছ থেকে তিনি কিছু রূপার মুদ্রা পেয়েছিলেন। এখান থেকে তিনি আরেকটি কাফেলার সাথে যোগ দিয়ে পুনরায় আরব উপদ্বীপ হয়ে মক্কা এসে দ্বিতীয়বারের মতো হজ্জ করেন এবং পরবর্তী ৩ বছর মক্কাতেই অবস্থান করেন।

সঠিক অনুচ্ছেদ শিরোনাম কোনটি?
titleA. মধ্য এশিয়া
titleB. ইরাক ও পারস্য
titleC. মালদ্বীপ
titleD. বাংলাদেশ
উত্তর: titleB
১৫৮১ সাল থেকে ১৬৬৬ সাল পর্যন্ত চট্টগ্রাম সম্পূর্ণভাবে আরাকান রাজাদের অধীনে শাসিত হয়। তবে, পর্তুগিজ জলদস্যুদের দৌরাত্ম এ সময় খুবই বৃদ্ধি পায়। বাধ্য হয়ে আরাকান রাজা ১৬০৩ ও ১৬০৭ সালে শক্ত হাতে পর্তুগিজদের দমন করেন। ১৬০৭ সালেই ফরাসি পরিব্রাজক ডি লাভাল চট্টগ্রাম সফর করেন।তবে সে সময় পর্তুগিজ জলদস্যু গঞ্জালেস সন্দীপ দখল করে রাখে। 
পর্তুগিজ মিশনারি পাদ্রি ম্যানরিক ১৬৩০-১৬৩৪ সময়কালে চট্টগ্রামে উপস্থিতকালে চট্টগ্রাম শাসক আলামেনের প্রসংসা করে যান। ১৬৬৬ সালে চট্টগ্রাম মোগলদের হস্তগত হয়।

চট্টগ্রামে আরাকানী শাসন খুবই গুরুত্বপূর্ণ। চট্টগ্রাম আরাকানীদের কাছ থেকে অনেক কিছুই গ্রহণ করে। জমির পরিমাণে মঘী কানির ব্যবহার এখনো চট্টগ্রামে রয়েছে। মঘী সনের ব্যবহারও দীর্ঘদিন প্রচলিত ছিল। সে সময়ে আরাকানে মুসলিম জনবসতি বাড়ে। আরকান রাজসভায় কবি আলাওলের মতো বাংলা কবিদের পৃষ্ঠপোষকতায় সেখানে বাংলা সাহিত্যের প্রভূত উন্নতি হয়। পদ্মাবতী আলাওলের অন্যতম কাব্য।

সঠিক অনুচ্ছেদ শিরোনাম কোনটি?
titleA. মুসলিম শাসনামল
titleB. চীনা পর্যটকের বিবরণীতে চট্টগ্রাম
titleC. মোগল আমল
titleD. আরাকানী শাসন
উত্তর: titleD
আশুগঞ্জ উপজেলার আয়তন ৬৭.৫৯ বর্গ কিলোমিটার (১৬,৭০২ একর)। এটি আয়তনের দিক থেকে চট্টগ্রাম বিভাগের সবচেয়ে ছোট উপজেলা। ভৌগোলিক অবস্থান :আশুগঞ্জ উপজেলাটি ২৩°৫১´- ২৪°৬´ উত্তর অক্ষাংশ থেকে ৯০°৫৩´- ৯১°১৯´ পূর্ব দ্রাঘিমাংশে অবস্থিত। এ উপজেলার দক্ষিণে নবীনগর উপজেলা, পূর্বে ব্রাহ্মণবাড়িয়া সদর উপজেলা, উত্তর-পূর্বে সরাইল উপজেলা, উত্তর-পশ্চিমে মেঘনা নদী ও কিশোরগঞ্জ জেলার ভৈরব উপজেলা এবং পশ্চিমে মেঘনা নদী ও নরসিংদী জেলার রায়পুরা উপজেলা অবস্থিত।

সঠিক অনুচ্ছেদ শিরোনাম কোনটি?
titleA. প্রতিষ্ঠাকাল
titleB. অবস্থান ও আয়তন
titleC. শিক্ষা ব্যবস্থা
titleD. জনসংখ্যার উপাত্ত
উত্তর: titleB
শিক্ষাজীবন শেষে পাকিস্তান আমলে ১৯৭০ খ্রিষ্টাব্দে প্রতিযোগিতামূলক পরীক্ষায় উত্তীর্ণ হয়ে সিভিল সার্ভিস অব পাকিস্তানে (সিএসপি) যোগ দেন। ১৯৭১ তিনি নড়াইলে শিক্ষানবিশ কর্মকর্তা হিসেবে কর্মরত অবস্থায় মুক্তিযুদ্ধ শুরু হয়। তিনি এপ্রিল মাসে ভারত গমন করেন এবং প্রবাসী বাংলাদেশ সরকারে যোগ দেন। মুক্তিযুদ্ধে অংশগ্রহণ নিয়ে তাঁর গ্রন্থ “মুক্তিযুদ্ধের দিন-দিনান্ত’’ মাওলা ব্রাদার্স কর্তৃক ২০১২ সালে প্রকাশিত হয়।

তিনি ২০০২-২০০৫ মেয়াদে মন্ত্রিপরিষদ সচিব হিসাবে দায়িত্ব পালনকালে বাংলাদেশ সিভিল সার্ভিস থেকে যথারীতি অবসর গ্রহণ করেন। ২০০৭ সালে তিনি বাংলাদেশ পাবলিক কমিশনের চেয়ারম্যান হিসাবে নিযুক্তি লাভ করেন এবং ২০১১ পর্যন্ত এ পদের দায়িত্ব পালন করেন। তিনি জাতীয় রাজস্ব বোর্ডের চেয়ারম্যানের পদ সহ বিভিন্ন গুরুত্বপূর্ণ পদে চাকুরি করেছেন। চাকুরী জীবনের শেষ পর্যায়ে তিনি মন্ত্রিপরিষদ সচিব হিসেবে পদোন্নতি লাভ করেন।

মন্ত্রিপরিষদ সচিব হিসাবে দায়িত্ব পালনকারী সা'দত হুসেন ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ 'বাংলাদেশ সরকারী কর্ম কমিশন'-এর নবম চেয়ারম্যান; প্রফেসর ড. জিনাতুন নেসা তাহমিনা বেগমের অবসর গ্রহণের পর ২০০৭ সালের ৯ মে তারিখে তিনি চেয়ারম্যান হিসাবে দায়িত্ব লাভ করেন এবং ২০১১ সালের ২৩ নভেম্বর পর্যন্ত এই পদে অধিষ্ঠিত থাকেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. জীবনী
titleC. প্রকাশিত গ্রন্থ
titleD. মৃত্যু
উত্তর: titleA
উয়েফার ৫৫টি সদস্য রাষ্ট্রের মধ্যে ৫৪টি রাষ্ট্রের সর্বমোট ৭৯টি দল ২০১৮–১৯ উয়েফা চ্যাম্পিয়নস লীগে অংশগ্রহণ করেছে (শুধু লিশটেনস্টাইন এর ব্যতিক্রম, কারণ তারা কোনো ঘরোয়া লীগ আয়োজন করে না)।[৪] উয়েফা দেশ গুণাঙ্ক নিয়ম অনুযায়ী উয়েফার এসোসিয়েশন র‍্যাঙ্কিং করা হয়, যার মাধ্যমে এই প্রতিযোগিতায় প্রত্যেক এসোসিয়েশন হতে কতটি দল অংশগ্রহণ করবে তা নির্ধারণ করা হয়েছে:

সঠিক অনুচ্ছেদ শিরোনাম কোনটি?
titleA. এসোসিয়েশন দল বণ্টন
titleB. বিন্যাস
titleC. দলসমূহ
titleD. এসোসিয়েশন র‍্যাঙ্কিং
উত্তর: titleA
জেনারেল কুমারমঙ্গল ওক‌লাহোমার ফোর্‌ট সিলের আর্টিলারি স্কুলে প্রশিক্ষণ নিয়েছেন। তার পত্র থেকে এটা প্রমাণিত যে তিনি আমেরিকানদের দ্বারা খুব একটা প্রভাবিত হননি। তিনি তাদের আক্রমনাত্মক হীনমন্যতায় ভুগছিলেন এবং একটি নতুন স্বাধীন ভারত আমেরিকান প্রভাবের অধীনে আসার বিরুদ্ধে সতর্ক করে দিয়েছিলেন। ১৯৪৭ সালে চক্রবর্তী রাজাগোপালাচারী র কাছে তার লিখিত চিঠিটি থেকে একটি উদ্ধৃতাংশ দেয়া হয়েছে:

সঠিক অনুচ্ছেদ শিরোনাম কোনটি?
titleA. প্রথম জীবন এবং শিক্ষা
titleB. দ্বিতীয় বিশ্বযুদ্ধ
titleC. আমেরিকার প্রতি দৃষ্টিভঙ্গি
titleD. সামরিক জীবন
উত্তর: titleC
খামেনেই পারমাণবিক অস্ত্র সম্পর্কে ফতোয়া জারি করে বলেন, পারমাণবিক অস্ত্রের ব্যবহার ইসলাম মোতাবেক নিষিদ্ধ। ইরানের পরমাণু কার্যক্রম বর্তমানে আন্তর্জাতিক বিতর্কের অংশ। ইসরায়েল ও ইসরায়েলরপন্থী কিছু পশ্চিমা দেশের অভিযোগ যে ইরান পারমাণবিক অস্ত্র তৈরির চেষ্টা করছে অন্যদিকে ইরানের দাবি তাদের লক্ষ্য শান্তিপূর্ণ ভাবে বিদ্যুৎ উৎপাদন। যুক্তরাষ্ট্র ও কিছু পশ্চিমা দেশ তাদের দাবি এখন পর্যন্ত পুরো প্রমাণ করতে সক্ষম না হওয়াতেও 
ইরানের ওপর অর্থনৈতিক অবরোধ আরোপ করে রেখেছে।

সঠিক অনুচ্ছেদ শিরোনাম কোনটি?
titleA. প্রাথমিক জীবন ও শিক্ষা
titleB. পরমাণু ক্ষমতা
titleC. ব্যক্তিগত জীবন
titleD. আরও দেখুন
উত্তর: titleB
‘পঞ্চ কল্যাণক’ নামে পরিচিত পাঁচটি মাঙ্গলিক ঘটনার প্রথমটি হল ‘গর্ভ কল্যাণক’। এর অর্থ, নশ্বর দেহে প্রাণের (আত্মা) প্রবেশের মাধ্যমে জরায়ুকে সপ্রাণ করা। হিন্দু পঞ্জিকা অনুসারে আষাঢ় মাসের কৃষ্ণা দ্বিতীয়া তিথিতে রানি মরুদেবী ষোলোটি মাঙ্গলিক স্বপ্ন দেখেছিলেন। রাজা নাভি তাকে এই স্বপ্নগুলির অর্থ ব্যাখ্যা করে বলেছিলেন যে, এগুলি তীর্থঙ্করের জন্মের চিহ্ন।

রাজা নাভি ও রানি মরুদেবীর পুত্র ঋষভনাথ অযোধ্যায় চৈত্র মাসের কৃষ্ণা নবমী তিথিতে জন্মগ্রহণ করেন। এই দ্বিতীয় মাঙ্গলিক ঘটনাটির নাম ‘জন্ম কল্যাণক’।

সঠিক অনুচ্ছেদ শিরোনাম কোনটি?
titleA. মোক্ষ
titleB. জন্ম
titleC. জৈনধর্ম প্রতিষ্ঠা
titleD. সন্ন্যাস গ্রহণ
উত্তর: titleB
১৯৭১ সালের ২৬ আগস্ট ব্রাহ্মণবাড়িয়ার কসবা উপজেলার অন্তর্গত। মুক্তিযুদ্ধ চলাকালে সালদা নদী, মন্দভাগ ও পার্শ্ববর্তী এলাকায় অসংখ্য যুদ্ধ সংঘটিত হয়। এই এলাকা মুক্তিযোদ্ধা এবং পাকিস্তান সেনাবাহিনী—উভয়ের জন্য তখন সমান গুরুত্বপূর্ণ ছিল। মুক্তিযোদ্ধারা সালদা নদী হয়ে মেঘনা নদী এলাকা, ফরিদপুর, চাঁদপুর ও কুমিল্লার ভাটি এলাকায় অপারেশনে যেতেন। সে কারণে পাকিস্তান সেনাবাহিনী সালদা নদীর ওপর নজর রাখত। সেখানে বিভিন্ন স্থানে ছিল পাকিস্তান সেনাবাহিনীর প্রতিরক্ষা অবস্থান। মন্দভাগ রেলস্টেশন মুক্তিবাহিনীর দখলে থাকলেও সালদা নদী রেললাইন ক্রসপয়েন্ট বা সিগন্যাল পয়েন্টের উত্তর-পশ্চিমাংশ ছিল পাকিস্তানি সেনাদের দখলে। সেখানে ছিল পাকিস্তান সেনাবাহিনীর শক্ত একটি ক্যাম্প। 
এই ক্যাম্পের কারণে ওই এলাকা দিয়ে চলাচলের সময় পাকিস্তানিদের হাতে শহীদ হন অনেক মুক্তিযোদ্ধা। মুক্তিবাহিনীর সালদা নদী সাব-সেক্টরের মুক্তিযোদ্ধাদের কয়েকটি দল সেখানে সেদিন একযোগে আক্রমণ করে।

রাতের অন্ধকারে সীমান্তবর্তী ভারতীয় এলাকা থেকে বাংলাদেশের ভেতরে রওনা হলো মুক্তিবাহিনীর স্টুডেন্ট গ্রুপের একদল মুক্তিযোদ্ধা। তাদের দলনেতা ছিলেন জাকির হোসেন। লক্ষ্য, পাকিস্তানি সেনাবাহিনীর একটি ক্যাম্প। জাকিরের জেদ, যে করেই হোক, পাকিস্তানিদের ওই ক্যাম্প ধ্বংস করতে হবে। সকাল হওয়া মাত্র দক্ষিণ-পূর্ব দিক থেকে তার নেতৃত্বে মুক্তিযোদ্ধারা আক্রমণ করল পাকিস্তানি অবস্থানে। পাকিস্তানিরাও পাল্টা আক্রমণ করল। গোলাগুলির শব্দে গোটা এলাকা প্রকম্পিত হয়ে উঠে। বারুদের উৎকট গন্ধ ও ধোঁয়া চারদিকে ছড়িয়ে পড়ল। কয়েক ঘণ্টা যুদ্ধের পর পাকিস্তানিরা কোণঠাসা। তখন জাকির হোসেন তার দলের মুক্তিযোদ্ধাদের নিয়ে বুকসমান পানির ভেতর দিয়ে মাথা নিচু করে এগিয়ে গেলেন একদম পাকিস্তানি ক্যাম্পের কাছাকাছি। ২০০ গজ সামনে পশ্চিমে রেললাইনের ওপরে সর্বশেষ এলএমজি পোস্ট দখল বা ধ্বংস করতে পারলেই পাকিস্তানি প্রতিরক্ষার পতন ঘটবে। জাকির হোসেন চিন্তা করছেন, কীভাবে ওই এলএমজি পোস্ট দখল বা ধ্বংস করা যায়। এর মধ্যে হঠাৎ এক সহযোদ্ধা তার অগোচরে একাই এগিয়ে গেলেন সেদিকে। রেললাইনের কাছে পৌঁছে যেই ওপরে মাথা তুলেছেন, সঙ্গে সঙ্গে গুলি এসে লাগল তার চোয়াল ও ডান হাতে। সহযোদ্ধার চিৎকার শুনে জাকির গুলিবৃষ্টির মধ্যে এগিয়ে গেলেন তাকে বাঁচাতে। কাছে গিয়ে মাথা তোলা মাত্র তারও হলো একই পরিণতি। গুলি এসে লাগল তার কপালে ও বুকের পাঁজরে।

স্টুডেন্ট গ্রুপ আক্রমণ করে দক্ষিণ-পূর্ব দিক থেকে। দক্ষিণ-পশ্চিম দিক থেকে আক্রমণ করে নিয়মিত মুক্তিবাহিনীর দ্বিতীয় ইস্ট বেঙ্গল রেজিমেন্ট। মুক্তিবাহিনীর প্রচণ্ড আক্রমণে পাকিস্তানিরা কোণঠাসা হয়ে পড়ে। এক পর্যায়ে জাকিরের সহযোদ্ধা মোস্তাক একা পাকিস্তানি এলএমজি পোস্টের কাছে গিয়ে গুলিতে আহত হন। তার চিৎকারে জাকিরও দ্রুত সেখানে যান। তিনিও গুলিবিদ্ধ হন। দলনেতা শহীদ হওয়ায় মুক্তিযোদ্ধাদের মধ্যে বিশৃঙ্খলা দেখা দেয়। মুক্তিযোদ্ধাদের সেদিনের আক্রমণ ব্যর্থতায় পর্যবসিত হয়।

সঠিক অনুচ্ছেদ শিরোনাম কোনটি?
titleA. কর্মজীবন
titleB. জন্ম ও শিক্ষাজীবন
titleC. সমাধি
titleD. মুক্তিযুদ্ধে ভূমিকা
উত্তর: titleD
বাহাই ধর্মানুসারীদের জন্য বাহাউল্লাহা কিতাবই আকদাসে বাহাই মাস আলা (২ মার্চ- ২০ মার্চ) এ ১৯ দিনের রোজা রাখার বিধানের কথা উল্লেখ করেছেন। সূর্যোদয় থেকে সূর্যাস্ত পর্যন্ত কোনরূপ পানাহার এমনকি ধূম্রপান পর্যন্ত নিষিদ্ধ। ১৫ থেকে ৭০ বয়সী সকল বাহাইকে এই রোজা বা উপবাস পালন করতে হবে। অসুস্থ, গর্ভবতী, ঋতুবতী, পর্যটক, কঠোর পরিশ্রমকারীদের জন্য রোজার বিধান শিথিল করা হয়েছে। তবে যারা কঠোর পরিশ্রম করেন তাদেরকে নির্জনে স্বাভাবিকের তুলনায় কম আহার করতে বলা হয়েছে।

সঠিক অনুচ্ছেদ শিরোনাম কোনটি?
titleA. হিন্দু ধর্ম
titleB. শিখ ধর্ম
titleC. বাহাই ধর্ম
titleD. জৈন ধর্ম
উত্তর: titleC
আক্রমণাত্মক মধ্যমাঠের খেলোয়াড় (ইংরেজিতে অ্যাটাকিং মিডফিল্ডার) এমন একজন মধ্যমাঠের খেলোয়াড় যিনি সাধারণ মধ্যমাঠের খেলোয়াড়দের সামনে থেকে আক্রমণভাগের খেলোয়াড়দের বলের যোগান দেন এবং কখনও কখনও নিজেও আক্রমণ পরিচালনা করেন। একজন আক্রমণাত্মক মধ্যমাঠের খেলোয়াড় চমত্‍কার কলাকৌশন, পাসিং এবং ড্রিবলিং এর অধিকারী হন।

তিনি সাধারণত দলের আক্রমণভাগের একজন গুরুত্বপূর্ণ ব্যক্তি। লক্ষ্যভেদী খেলোয়াড় (বা স্ট্রাইকারদের) ঠিক পেছনে কেন্দ্রীয় মধ্যমাঠ অবস্থানে খেললে তাকে “প্লেইং ইন দ্য হোল” বা “ডিপ লাইং ফরোয়ার্ড” (গভীরে অবস্থিত আক্রমণাত্মক খেলোয়াড়) বলা হয়, ঐতিহ্যগতভাবে তাকে নম্বর ১০-ও বলা হয়। একজন আক্রমণাত্মক মধ্যমাঠের খেলোয়াড়ের মূল দায়িত্ব হল নিজ দলের জন্য গোলের সুযোগ তৈরি করে দেওয়া, এমনকি নিজেও গোল করা। ফুটবলে এই অবস্থানটিকে প্লেমেকারও বলা হয়।

বর্তমান সময়ের সেরা আক্রমণাত্মক মধ্যমাঠের খেলোয়াড়দের মধ্যে আন্দ্রেস ইনিয়েস্তা, সেস ফ্যাব্রিগাস, মেসুত ওজিল, ডেভিড সিলভা, কেভিন-প্রিন্স বোয়াতেং, ওয়েসলি স্নেইডার, সামির নাসরি, লুকা মদ্রিচ, সান্তি কাজোরলা, জ্যাক উইলশেয়ার এবং মারিও গোটজে উল্লেখযোগ্য।

সঠিক অনুচ্ছেদ শিরোনাম কোনটি?
titleA. পার্শ্বীয় মধ্যমাঠের খেলোয়াড়
titleB. "বাক্স-থেকে-বাক্স" মধ্যমাঠের খেলোয়াড়
titleC. আক্রমণাত্মক মধ্যমাঠের খেলোয়াড়
titleD. ফলস নম্বর-১০ বা ‘‘সেন্ট্রাল উইঙ্গার’’
উত্তর: titleC
গবেষণার জন্য ১৯৮৯ সালে "বাংলা একাডেমি" পুরস্কার লাভ করেন। এবং বাংলা একাডেমির 'ফেলো' নির্বাচিত হন। রবীন্দ্র সাহিত্যের-চর্চা ও গবেষণার জন্য ২০১৬ সালে পেয়েছেন " বাংলা একাডেমি রবীন্দ্র-পুরস্কার ২০১৬"। গবেষণা সাহিত্যে বিশেষ অবদানের জন্য তিনি ২০১৭ সালে "একুশে পদক" লাভ করেন। কলকাতার টেগোর রিসার্চ ইন্সটিটিউট ২০১৮ সালে অধ্যাপক সৈয়দ আকরম হোসেনকে 'রবীন্দ্রতত্ত্বাচার্য' উপাধিতে ভূষিত করেছে। এছাড়া বিভিন্ন সংগঠন থেকে রবীন্দ্র-গবেষণা ও সাহিত্য-গবেষণার জন্য নানা পুরস্কারে ভূষিত হয়েছেন।


সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. রচনা
titleC. তথ্যসূত্র
titleD. পুরস্কার ও সম্মাননা
উত্তর: titleD
তি‌নি ১৮১৪ সালে কলকাতা উ‌দ্ভিদ উদ‌্যান অধ‌্যক্ষ‌ে‌র দা‌য়িত্ব উইলিয়াম রক্সবার্গকে হস্তান্তর ক‌রেন। ১৯১৫ সা‌লে তা‌কে তার অসুস্থতার জন‌্য ব্রিটে‌নে ফি‌রে যে‌তে হয়। এক‌টি মজার ব‌্যাপার এই যে, ১৭৮০ সা‌লে হো‌পের উ‌দ্ভিদ‌বিদ‌্যার বক্তব‌্যগু‌লোর যে নোট তি‌নি নি‌য়ে‌ছি‌লেন তা ১৭৮৫ সা‌লে জাহা‌জে তার এক সহযাত্রী আ‌লেকজেন্ডার বোসও‌য়েল তার কাছ থে‌কে ধার নি‌য়ে‌ছিল। কোসও‌য়েল সেই নোটগু‌লো মহীশূ‌রের সথ্যামঙ্গলমে হারি‌য়ে ফে‌লেন এবং সেগু‌লো টিপু সুলতানের পান এবং তি‌নি সেগু‌লো আবার এক‌ত্রিত ক‌রেন। ১৮০০ সা‌লে একজন তা টিপু সুলতা‌নে পাঠাগার ‌থে‌কে খু‌জে পান এবং তা ব‌ুকানন‌কে ফি‌রিয়ে দেন।

১৮১৫ সা‌লে তি‌নি ভারত ত‌্যাগ করেন এবং সেই বছরই তি‌নি তার মাতার সম্প‌ত্তি লাভ ক‌রেন। তাই তি‌নি তার মা‌য়ের না‌মের শেষ অংশ '‌হে‌মিলটন' লাভ ক‌রেন, ফ‌লে তি‌নি 'ফ্রান্সিস হে‌মিলটন', আনুষ্ঠা‌নিকভা‌বে 'বুকানন' এবং সাধারণভা‌বে ফ্রান্সিস হে‌মিলটন না‌মে প‌রি‌চিত ছি‌লেন, তাকে য‌দিও অ‌নেক সময়ই তা‌কে 'বুকানন হে‌মিলটন', 'ফ্রান্সিস হে‌মিলটন বুকানন', 'ফ্রান্সিস কুকানন হে‌মিলটন' নামে অ‌ভি‌হিত করা হয়।

১৮১৫ সাল থে‌কে ১৮২৯ সাল পর্যন্ত এডিনবরাতে ডঃ উইলিয়াম রক্সবার্গ পরিব‌র্তে তি‌নি রোয়‌াল বোটা‌নিক গার্ডেনের রি‌জিয়াস কিপার হি‌সে‌বে নিযুক্ত ছি‌লেন।

তি‌নি রংপুর ও দিনাজপুরের উপর যে জরিপ ক‌রে‌ছি‌লেন তার বিবরণী বর্তমা‌নের গ‌বেষকগ‌ণের কা‌ছে এক‌টি অমূল‌্য আকর। তি‌নি ১৮২৯ সালের ১৫ই জুন মৃত‌্যুবরণ ক‌রেন।

সঠিক অনুচ্ছেদ শিরোনাম কোনটি?
titleA. প্রাথ‌মিক জীবন
titleB. পরবর্তী জীবন
titleC. সং‌ক্ষেপণ
titleD. আদর্শ
উত্তর: titleB
যদি কোন কণা নির্দিষ্ট বেগে মহাকর্ষীয় ক্ষেত্র মুক্ত একটি অ-প্রসারণশীল মহাবিশ্বে চলমান থাকে, তবে ওই মহাবিশ্বে ঘটা যেকোনো ঘটনা ওই কণা দ্বারা পর্যবেক্ষন সম্ভব হবে, কেননা ঘটনাগুলোর অগ্রবর্তী আলোক কোণকগুলো কণার বিশ্ব রেখাকে ছেদ করে। অপরপক্ষে, যদি কণাটির ত্বরণ হতে থাকে, তবে কিছু ক্ষেত্রে কিছু কিছু ঘটনার আলোক কোণক কখনোই কণার বিশ্ব রেখাকে ছেদ করে না। এ সকল পরিস্থিতিতে আপাত দিগন্ত কণার প্রসঙ্গ কাঠামোতে বিদ্যমান থাকে, এবং প্রতিনিধিত্ব করে একটি সীমানার যার বাইরের ঘটনার পর্যবেক্ষন অসম্ভব।

যেমন এটি ঘটে কোন একক ত্বরিত কণার ক্ষেত্রে। এই অবস্থার একটি স্থান-কাল চিত্র বামে দেখানো হয়েছে। কণার যখন ত্বরণ হয়, এর গতি বৃদ্ধি হয়, কিন্তু তার নিজের রেফারেন্স ফ্রেম অনুযায়ী কখনোই আলোর গতি অর্জন করে না। স্থান-কাল চিত্রে, এর পথ একটি অধিবৃত্ত, যা ৪৫ ডিগ্রী রেখায়(আলোকরশ্মির পথ) অসীম ভাবে অগ্রসর হয়। যে ঘটনার আলোক কোণকের প্রান্ত এরকম বা এর বেশি পরিমানে অনন্ত স্পর্শক অবস্থায় থাকে তা কখনো ত্বরিত কণা হতে দেখা সম্ভব হবে না। এক্ষেত্রে, কণার রেফারেন্স ফ্রেমে একটি সীমানা তৈরী হয় যার পেছনে কোন সংকেত যাওয়া সম্ভব নয়(আপাত দিগন্ত)।

সঠিক অনুচ্ছেদ শিরোনাম কোনটি?
titleA. মহাজাগতিক দিগন্ত
titleB. ঘটনা দিগন্তের সান্নিধ্য
titleC. সাধারণ আপেক্ষিকতা ব্যতীত
titleD. ত্বরিত কণার আপাত দিগন্ত
উত্তর: titleD
যেহেতু আধুনিক থাইরিস্টরগুলি মেগাওয়াট স্কেলের বিদ্যুৎ শক্তি সুইচিং করতে পারে, তাই থাইরিস্টর ভালভ পরিবর্তী তড়িৎ প্রবাহ হতে উচ্চ বিভবের একমুখী তড়িৎ প্রবাহে রূপান্তরের জন্য প্রধান অংশে পরিণত হয়েছে। এই ক্ষেত্রে এবং অন্যান্য অতি উচ্চ বিদ্যুৎ শক্তির সামগ্রী সহ উভয় ক্ষেত্রে বৈদ্যুতিকভাবে ট্রিগারকৃত এবং আলো দ্বারা ট্রিগারকৃত থাইরিস্টর এখনও প্রাথমিকভাবে পছন্দ করা হয়। ভালভ হলো স্ট্যাকের মধ্যে বিন্যস্ত, যা প্রেরণ স্থাপনার ছাদ হতে সাধারণত ঝুলন্ত থাকে, যাকে ভালভ ঘর বলে। থাইরিস্টর ডায়োডের সমন্বয়ে গঠিত ব্রীজ বর্তনীর মধ্যে বিন্যস্ত থাকে এবং হারমোনিক শব্দ হ্রাস করার জন্য ধারাবাহিকভাবে ১২-পালস রূপান্তরকের আকারে সংযুক্ত থাকে। প্রতিটি থাইরিস্টর ডি-আয়নোজাইজড পানি দিয়ে ঠান্ডা রাখা হয় এবং সমগ্র ব্যবস্থায় একাধিক অভিন্ন মডিউল এক হয়ে একাধিক স্তরের ভালভ স্ট্যাকের মধ্যে একটি স্তর গঠন করে, যাকে কোয়াড-রাপল ভালভ বলা হয়। বিদ্যুৎ শক্তি দীর্ঘ দূরত্বে প্রেরণের সুবিধার জন্য ভালভ ঘরের ছাদ হতে তিনটি স্ট্যাক সাধারণত মেঝেতে বা ঝুলিয়ে স্থাপন করা হয়।

সঠিক অনুচ্ছেদ শিরোনাম কোনটি?
titleA. ভূমিকা
titleB. বিপরীত সঞ্চালিত থাইরিস্টর
titleC. প্রয়োগক্ষেত্র সমূহ
titleD. উচ্চ বিভবের একমুখী বিদ্যুৎ প্রেরণে
উত্তর: titleD
আর্কানজেলস্ক ওবলাস্টের প্রশাসনিক সদর এই শহর। এছাড়া যদিও ভৌগলিকভাবে আর্কানজেলস্ক এই জেলার অন্তর্ভুক্ত নয়, তবুও প্রিমোরস্কি জেলার জেলাসদরও এই শহর। "আর্কাওজেলস্ক আরবান ওকরুগ" বা আর্কানজেলস্ক পৌরসভা একটি স্বশাসিত পরিষদ। প্রশাসনিক সুবিধার্থে একে নটি অঞ্চলে ভাগ করা হয়েছে - ইসাকোগোরস্কি, লোমোনোসোভস্কি, মাইমাক্সানস্কি, মাইস্কায়া গোর্কা, ওক্তিয়াব্রস্কি, সেভেরনি, সোলোমবালস্কি, ৎসিগলোমেনস্কি ও ভারাভিনো-ফাকতোরিয়া।

সঠিক অনুচ্ছেদ শিরোনাম কোনটি?
titleA. বৈদেশিক বাণিজ্য
titleB. ইতিহাস
titleC. আদি ইতিহাস
titleD. প্রশাসনিক ও পৌর অবস্থা
উত্তর: titleD
১৯৪৮ খ্রিষ্টাব্দে গোপালচন্দ্র সত্যেন্দ্রনাথ বসুকে বঙ্গীয় বিজ্ঞান পরিষদ প্রতিষ্ঠা করতে সাহায্য করেন। পুলিন বিহারী দাসের সঙ্গে তিনি অক্লান্ত ভাবে বিজ্ঞান জনপ্রিয়করণের কর্মকাণ্ডে শ্রম দেন। ১৯৫০ খ্রিষ্টাব্দে তিনি "জ্ঞান ও বিজ্ঞান" নামক বঙ্গীয় বিজ্ঞান পরিষদের পত্রিকার সম্পাদকের দায়িত্ব গ্রহণ করেন। এছাড়া তিনি ভারতকোষ নামক বাংলা ভাষার একটি বিশ্বকোষ রচনাতেও সহযোগিতা করেন।

সঠিক অনুচ্ছেদ শিরোনাম কোনটি?
titleA. সম্মাননা
titleB. গবেষণা কর্ম
titleC. বিজ্ঞান জনপ্রিয়করণ
titleD. প্রকাশিত গ্রন্থ
উত্তর: titleC
ভারতীয় প্রজাতন্ত্র ২৯টি রাজ্য ও সাতটি কেন্দ্রশাসিত অঞ্চলে বিভক্ত। এই রাজ্য ও অঞ্চলগুলি আবার ৬১০টি জেলায় বিভক্ত। 
ভারতের সীমান্তের মোট পরিসীমা ১৫,১০৬.৭০ কিলোমিটার (৯,৩৮৭ মাইল)। ১৯৪৭ সালে ভারত বিভাজনের কালে সৃষ্ট র‌্যাডক্লিফ লাইন অনুসারে পাকিস্তান ও বাংলাদেশ রাষ্ট্রের সঙ্গে ভারতের সীমা নির্ধারিত হয়েছে। পাকিস্তানের সঙ্গে ভারতের সীমান্তের দৈর্ঘ্য ৩,৩২৩ কিলোমিটার (২,০৬৫ মাইল)। এই সীমান্ত পাঞ্জাব অঞ্চলকে দ্বিখণ্ডিত করে থর মরুভূমি ও কচ্ছের রাণের সীমান্ত বরাবর প্রসারিত। কাশ্মীরে ভারতীয় কাশ্মীর ও পাকিস্তান-অধিকৃত কাশ্মীরের মধ্যবর্তী নিয়ন্ত্রণরেখা (এলওসি) এই অঞ্চলে দুই দেশের মধ্যবর্তী অনানুষ্ঠানিক সীমান্ত। ভারতের দাবি অনুসারে, উত্তর-পশ্চিম কাশ্মীরে আফগানিস্তানের সঙ্গে দেশের সীমান্তের দৈর্ঘ্য ১০৬ কিলোমিটার (৬৬ মাইল)। এই অঞ্চলটি বর্তমানে পাকিস্তান-অধিকৃত কাশ্মীরের অন্তর্গত।

ভারত-বাংলাদেশ সীমান্তের মোট দৈর্ঘ্য ৪,০৯৬.৭০ কিলোমিটার (২,৫৪৬ মাইল)। এছাড়া ভারতের মাটিতে বাংলাদেশের ৯২টি এবং বাংলাদেশের মাটিতে ভারতের ১০৬টি ছিটমহল রয়েছে। তিনবিঘা করিডোর নামক একটুকরো ভারতীয় জমি অনির্দিষ্টকালের জন্য বাংলাদেশকে ইজারা দেওয়া হয়েছে, যাতে বাংলাদেশ সহজে তাদের দেহগ্রাম-আঙলপোতা ছিটমহলে পৌঁছতে পারে।

প্রকৃত নিয়ন্ত্রণরেখা ভারত ও গণপ্রজাতন্ত্রী চীনের মধ্যবর্তী সীমান্তরেখা। ভারতীয় রাজ্য জম্মু ও কাশ্মীর, হিমাচল প্রদেশ, উত্তরাখণ্ড, সিক্কিম ও অরুণাচল প্রদেশ বরাবর ৪,০৫৭ কিলোমিটার দৈর্ঘ্য জুড়ে এই সীমান্ত প্রসারিত। উভয় রাষ্ট্রই কাশ্মীর উত্তর-পূর্বাঞ্চলের উপর নিজ কর্তৃত্ব দাবি করে। ১৯৬২ সালে ভারত-চীন যুদ্ধের পর এই অঞ্চল চীনের দখলে চলে যায়। ভারত-মায়ানমার সীমান্তের দৈর্ঘ্য ১,৬৪৩ কিলোমিটার (১,০২১ মাইল)। এই সীমান্ত ভারতের উত্তর-পূর্বাঞ্চলীয় সীমান্ত রাজ্যগুলির সীমানা-বরাবর প্রসারিত। উত্তর-পূর্ব ভারতে হিমালয় অঞ্চলে ভারত-ভুটান সীমান্তের দৈর্ঘ্য ৬৯৯ কিলোমিটার (৪৩৪ মাইল) এবং উত্তর ভারতে হিমালয়ের পাদদেশ-অঞ্চলে ভারত-নেপাল সীমান্তের দৈর্ঘ্য ১,৭৫১ কিলোমিটার (১,০৮৮ মাইল)। ভুটান, নেপাল ও বাংলাদেশ সীমান্ত দ্বারা সংকীর্ণায়িত শিলিগুড়ি করিডোর উপদ্বীপীয় ভারতের সঙ্গে উত্তর-পূর্ব ভারতের সংযোগ রক্ষা করছে।

সঠিক অনুচ্ছেদ শিরোনাম কোনটি?
titleA. বিন্ধ্য
titleB. সিন্ধু-গাঙ্গেয় সমভূমি
titleC. রাজনৈতিক ভূগোল
titleD. হিমালয়
উত্তর: titleC
১৯২৪ সালে দ্বিতীয়বার কেন্টের পক্ষে দুইটি প্রথম-শ্রেণীর খেলার জন্যে মনোনীত হন। তন্মধ্যে দ্বিতীয় খেলাটি ছিল অক্সফোর্ডের বিপক্ষে। কিন্তু তিনি এ সুযোগের সদ্ব্যবহার করতে পারেননি। খেলাগুলোর চারটি ইনিংসের কোনটিতেই দুই অঙ্কের রান তুলতে পারেননি জিওফ্রে লেগ।

১৯২৫ সালে আরও একবার অক্সফোর্ডের পক্ষে খেলার লক্ষ্যে যাচাই-বাছাইয়ের খেলায় অংশ নেন। এরফলে প্রথম তিনটি প্রথম-শ্রেণীর খেলায় বিশ্ববিদ্যালয়ের পক্ষে খেলতে পারেননি। কিন্তু চতুর্থ প্রচেষ্টায় ওরচেস্টারশায়ারের বিপক্ষে অভিষেক ঘটে তার। ১২০ রান তুলেছিলেন। দুই ঘণ্টায় শতরানে পৌঁছেন। এরপর দ্বিতীয় ইনিংসে ৪০ রান তুলেন। পরের দুই খেলায় তেমন ভালো না খেললেও মাত্র তিন খেলায় অংশ নিয়ে বিশ্ববিদ্যালয় খেলার চার সপ্তাহ পূর্বেই ১৯২৫ সালে অক্সফোর্ড থেকে ব্লুধারী হন। তিনি এ মনোনয়নের যথার্থতা প্রমাণে সচেষ্ট হন। ঐ মৌসুমে অক্সফোর্ডের ব্যাটিং গড়ে শীর্ষস্থানে ছিলেন এবং কেমব্রিজের বিপক্ষে ৩৮ ও ১৫ রান তুলে ড্র করার ক্ষেত্রে প্রভূতঃ ভূমিকায় রাখেন।

পরের বছরই বিশ্ববিদ্যালয় দলের নেতৃত্বভার পান। প্রত্যেক বছরই ব্যাটিং গড়ে শীর্ষস্থানে ছিলেন। তবে, কেমব্রিজ দলের বিপক্ষে চার ইনিংসে তিনি মাত্র ৮৩ রান তুলেছিলেন। প্রথম দুইটি খেলা ড্র ও অন্যটি ৩৪ রানে পরাজিত হয়েছিল তার দল।

১৯২৬ সালে জিওফ্রে লেগ অক্সফোর্ডের অধিনায়ক ছিলেন ও আবারও ব্যাটিং গড়ে শীর্ষস্থান অধিকার করেন। কিন্তু, ঐ মৌসুমের শুরুতেই সাধারণ ধর্মঘটের কারণে বিঘ্নের সৃষ্টি করে। ফলে বেশকিছু খেলা পরিত্যক্ত হয়। এছাড়াও, গাড়ী দূর্ঘটনায় তার হাত আঘাতগ্রস্ত হয়। উইজডেনে উল্লেখ করা হয় যে, এটি সর্বাপেক্ষা দূর্ভাগ্যজনক ঘটনা ছিল। জিওফ্রে লেগ দ্রুতগতিসম্পন্ন গাড়ী পরীক্ষা-নিরীক্ষা করছিলেন ও অক্সফোর্ড মোটর রেসিং দলের সদস্য ছিলেন যা হয়তোবা এ দূর্ঘটনার কারণ হয়ে থাকতে পারে। তবে যথাসময়ে আরোগ্যলাভ করে বিশ্ববিদ্যালয়ের খেলায় দলকে নেতৃত্ব দেন। নিম্নমুখী রানের খেলায় কেমব্রিজ দল জয় পায়। তিনি ১৪ ও ১৬ রান তুলেছিলেন।

১৯২৭ সালে দৃশ্যতঃ কেন্টের পক্ষে পূর্ণাঙ্গ মৌসুমে খেলেছিলেন জিওফ্রে লেগ। ইনিংস প্রতি ৩০-এর অধিক গড়ে দুই শতক সহযোগে নয়শতাধিক রান তুলেছিলেন। তবে, শক্তিধর দলের বিপক্ষে প্রায়শই নিচেরদিকে সাত নম্বরে ব্যাটিংয়ের নামতেন।

দক্ষিণ আফ্রিকা থেকে ইংল্যান্ডে ফিরে ১৯২৮ সালে এ. জে. ইভান্সের পরিবর্তে কেন্টের অধিনায়কত্ব লাভ করেন। ল্যাঙ্কাশায়ারের পিছনে থেকে দলকে চ্যাম্পিয়নশীপের শিরোপা লাভের দ্বারপ্রান্তে নিয়ে যেতে প্রভূতঃ ভূমিকা রাখেন। এ ক্ষেত্রে টিচ ফ্রিম্যানের অবিস্মরণীয় বোলিং অসম্ভব অবদান রেখেছিল। তিন শতাধিক উইকেট নিয়ে এক মৌসুমে গড়া রেকর্ড অদূর ভবিষ্যতে আর ভঙ্গ না-ও হতে পারে। লেগ নিয়মিতভাবে খেললেও পূর্বতন মৌসুমের তুলনায় বেশ দূর্বলমানের খেলা উপহার দেন। ৮৯১ রান তুললেও ব্যাটিং গড় ২১.৭৩-এ চলে আসে।
পরের মৌসুমে রান সংগ্রহের হার কিঞ্চিৎ বেড়ে ৯২৯ হয়। তবে, কেন্ট দল কম খেলায় অংশগ্রহণে করায় তার ব্যাটিং গড় ২৫.১০ এর স্বল্প উন্নতি হতে দেখা যায়। ১৯২৯ সালের প্রথম তিন মাসে কেন্ট দলকে ১৯১৩ সালের কাউন্টি চ্যাম্পিয়নশীপের শিরোপা বিজয়ের পর বেশ চঞ্চল হতে দেখা যায়। কিন্তু শেষ দশ খেলায় মাত্র একটিতে জয় পাওয়ায় দলটি পয়েন্ট তালিকায় অষ্টম স্থান দখল করে।

সঠিক অনুচ্ছেদ শিরোনাম কোনটি?
titleA. নিউজিল্যান্ড গমন, ১৯২৯-৩০
titleB. প্রথম-শ্রেণীর ক্রিকেট
titleC. অবসর
titleD. আন্তর্জাতিক ক্রিকেট
উত্তর: titleB
তিনি তার সমস্ত জীবন অনাথদের সেবায় নিয়োজিত করেন। তাই তাকে সবাই ভালবেসে মা বলে ডাকেন। তিনি ১০৫০জনের বেশি অনাথ শিশুদের লালন পালন করেছেন। আজকের হিসাবে, ২০৭ জন জামাতা, ৩৬জন পুত্রবধু এবং ১০০০ জন নাতি-নাতনিদের নিয়ে তার একটি বৃহৎ পরিবার আছে। তিনি আজো পরের বেলার খাবার যোগাড়ের সংঘর্ষ করেন। তার পালিত শিশুদের মধ্যে আইনজ্ঞ,ডাক্তার প্রভৃতি আছেন। তার নিজের কন্যা সমেত অনেকে নিজেদের অনাথালয় চালান। তার পালিত সন্তানদের মধ্যে একজন তার জীবনের ওপর ডক্টরেট করছেন। তিনি তার কাজের জন্য ২৭৩ টির বেশি সম্মানে সম্মানিত হন। 


সঠিক অনুচ্ছেদ শিরোনাম কোনটি?
titleA. বিবাহ এবং প্রারম্ভিক কর্ম
titleB. পরবর্তী কাজ
titleC. প্রাথমিক জীবন এবং শিক্ষা
titleD. পুরস্কার
উত্তর: titleB
পাকিস্তানের বিপক্ষে দুই টেস্টে ১৩ উইকেট লাভ করেন। এর স্বীকৃতিস্বরূপ ঐ মৌসুমের শীতকালে অ্যাশেজ সিরিজ খেলার জন্যে নির্বাচিত হন। ১৯৬২-৬৩ মৌসুমে অস্ট্রেলিয়া ও নিউজিল্যান্ড গমন করেন। তবে সেখানে তিনি তেমন সফলতা পাননি। ওখানের পরিবেশ খুব কমই সহায়ক ভূমিকা পালন করে ও ব্যাটসম্যানদেরকে তার বোলিং নিয়ে দ্বিতীয়বার চিন্তা করতে হয়নি। ১০০ মিনিটব্যাপী একাধারে বোলিং করেন। তিন টেস্টে খেলে কেবলমাত্র পাঁচ উইকেট পেয়েছিলেন লেন কোল্ডওয়েল।

তার খেলার ধরন ইংরেজ পরিবেশেই অধিক মানানসই ছিল। তাসত্ত্বেও, ১৯৬৪ সালের অ্যাশেজ সিরিজে অস্ট্রেলিয়ার বিপক্ষে তাকে বেশ হিমশিম খেতে হয়েছিল। অস্ট্রেলিয়ার বিপক্ষে প্রথম দুই টেস্ট খেলেন তিনি। ট্রেন্ট ব্রিজে ফ্লাভেলের সাথে একবারই টেস্ট খেলায় অংশ নিয়েছিলেন। খেলায় তিনি কেবল চারটি উইকেট পেয়েছিলেন। ফলশ্রুতিতে ইংরেজ দল থেকে বাদ পড়েন। এরপর আর তাকে টেস্ট ক্রিকেট অঙ্গনে খেলতে দেখা যায়নি। ১৯৬৪ সালে আরোগ্য লাভ করে খেলার জগতে পুণরায় ফিরে আসেন।

১৯৬০-এর দশকের শেষদিকে তার উইকেট শিকার যথেষ্ট সংখ্যায় কমতে থাকে। ১৯৬৯ মৌসুমে ক্রিকেট খেলা থেকে অবসর নেন ও ডেভনে ফিরে যান।

সঠিক অনুচ্ছেদ শিরোনাম কোনটি?
titleA. অবসর
titleB. অস্ট্রেলিয়া গমন, ১৯৬২-৬৩
titleC. কাউন্টি ক্রিকেট
titleD. আন্তর্জাতিক ক্রিকেট
উত্তর: titleB
১৯৫৯ সালে "সোনার কাজল" ছবিতে প্রথম অভিনয় শুরু করেন। চলচ্চিত্রে আসার পূর্বে বেশ কয়েকটি নাটকেও অভিনয় করেন। চলচ্চিত্রে আসার ব্যাপারে প্রযোজক মাসুদ চৌধুরীর কাছ থেকে সহযোগিতা পান। তার সাহযোগিতায় জহির রায়হানের ‘সোনার কাজল’ ছবিতে নায়ক হিসেবে অভিনয় করেন। প্রথম ছবিতে দু’জন নায়িকা ছিলেন—একজন সুমিতা দেবী, অপরজন সুলতানা জামান। জহির রায়হান ছাড়াও সোনার কাজল ছবিটির পরিচালক ছিলেন কলিম শরাফি। খলিল অভিনীত দ্বিতীয় ছবি "প্রীত না জানে রীত"। ছবিটি ১৯৬৩ সালের ১৩ জানুয়ারি মুক্তি পায়। খলিলের তৃতীয় ছবি ‘সংগম’। এ ছবিতে খলিল ও সুমিতা দেবী রোমান্টিক নায়ক-নায়িকা। এরপর নায়ক হিসেবে তিনি একে একে অভিনয় করেন — কাজল (১৯৬৫), ক্যায়সে কঁহু (১৯৬৫), ভাওয়াল সন্ন্যাসী (১৯৬৫), বেগানা (১৯৬৬), জংলী ফুল (১৯৬৮) প্রভৃতি ছবিতে। নায়ক হিসেবে খলিলের শেষ ছবি ‘জংলী ফুল’। এটি ১৯৬৮ সালের ২৯ মার্চ মুক্তি পায়। তার নায়িকা ছিলেন সুলতানা জামান। সহ-নায়িকা ছিলেন সুচন্দা। ১৯৭৪ সালে ‘উৎসর্গ’ এবং ‘এখানে আকাশ নীল’ ছবি ২টির মাধ্যমে খলিল চরিত্রাভিনেতারূপে আত্মপ্রকাশ করেন। এস এম পারভেজ পরিচালিত বেগানা ছবিতে প্রথম খলনায়ক হিসেবে খলিল অভিনয় করেন। দু’টি ছবি প্রযোজনা করেছিলেন তিনি। একটি "সিপাহী" অন্যটি "এই ঘর এই সংসার"।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. চলচ্চিত্র জীবন
titleC. চলচ্চিত্র পরিচালনা
titleD. সামরিক জীবন
উত্তর: titleB